Eestis on raske leida põetuses abi  Tasuline abi käib paljudele lihtsalt rahaliselt üle jõu. Lugedes arsti ja kultuuritegelase Juhan Luiga mälestusi saja aasta tagusest ajast, näeme, et palju polegi muutunud, ehkki võimalusi on mitmekülgseid.  Ilmneb veel teine oluline asi - abi otsimast takistab psühholoogiline tõrge. Esiteks ei taha põetatav kodunt ära minna, sest kardab, teiseks tunneb ka põetaja süüd - justkui lükkaks  lähedast endast eemale. Aga kahekesi nad hädas on, see on kindel.  Tagantjärele tarkusena ütlevad lähedasi põetanud ja matnud naised ikkagi, et ei tohiks olla häbi abi kutsuda ja otsida, üksi lihtsalt ei saa hakkama. On vaja, et kas või keegi kõrvalt selge pilguga olukorrale hinnangu annaks ja aitaks mõtteis väljapääsu leida. Hooldushaiglas on vaieldamatult paremad tingimused pesemiseks, toitmiseks, erinevad kaasaegsed abivahendid.  Arstiabi on seal siiski lähemal.